सोना 200 रुपए टूटा चांदी भी नरम
विदेशीबाजारों में मांग घटने और अमेरिकी फेडरल रिजर्व की ओर से इसी माह ब्याज दरों में कमी किए जाने की उम्मीद से सोना टूट गया। सोने में नरमी के पीछे डॉलर में तेजी भी एक वजह रही। इसके असर से घरेलू बाजार में सोना जेवराती 200 रुपए और सोना स्टैंडर्ड 150 रुपए प्रति दस ग्राम सस्ता हो गया। वापसी के भाव भी 200 रुपए नीचे गए। चांदी में भी औद्योगिक इकाइयों की मांग घटने से भाव 50 रुपए प्रति किलो घट गए। वैश्विक स्तर पर सोना 0.4 प्रतिशत गिरकर 1243.86 डॉलर प्रति औंस रह गया। वहीं, अमेरिकी सोना वायदा भी 0.8 प्रतिशत फिसलकर 1244.30 डॉलर प्रति औंस पहुंच गया।
बीकानेरमें सोना-चांदी के भाव टूटे
स्थानीयसर्राफा बाजार में बुधवार को सोने चांदी के भावों में 100-200 रुपए तक की गिरावट आई। गुरुवार को बीकानेर में सोना जेवराती (10 ग्राम) 28,750 सोना बिठुर (10 ग्राम) 29,950 रहे। चांदी 999(किलो) 44000 रुपए बिकी।
hin_Deva hin_Deva hin_Deva hin_Deva